CELEX: 32011D0632
Language: lt
Date: 1316563200000
Title: 2011/632/ES: 2011 m. rugsėjo 21 d. Komisijos įgyvendinimo sprendimas, kuriuo patvirtinamas klausimynas, naudotinas teikiant Europos Parlamento ir Tarybos direktyvos Nr. 2000/76/EB dėl atliekų deginimo įgyvendinimo ataskaitas (pranešta dokumentu Nr. C(2011) 6504)  Tekstas svarbus EEE

24.9.2011   
            
            
               LT
            
            
               Europos Sąjungos oficialusis leidinys
            
            
               L 247/54
            
         KOMISIJOS ĮGYVENDINIMO SPRENDIMAS
   2011 m. rugsėjo 21 d.
   kuriuo patvirtinamas klausimynas, naudotinas teikiant Europos Parlamento ir Tarybos direktyvos Nr. 2000/76/EB dėl atliekų deginimo įgyvendinimo ataskaitas
   (pranešta dokumentu Nr. C(2011) 6504)
   (Tekstas svarbus EEE)
   (2011/632/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gruodžio 4 d. Europos Parlamento ir Tarybos direktyvą 2000/76/EB dėl atliekų deginimo (1), ypač į jos 15 straipsnį,
   kadangi:
   
               (1)
            
            
               Direktyvoje 2000/76/EB reikalaujama, kad valstybės narės, naudodamos Komisijos patvirtintą klausimyną, kas trejus metus atsiskaitytų apie tos direktyvos įgyvendinimą;
            
         
               (2)
            
            
               Komisija patvirtino du klausimynus. Antrasis iš jų, patvirtintas Komisijos sprendimu 2010/731/ES (2), taikytas 2009, 2010 ir 2011 metams;
            
         
               (3)
            
            
               Sprendimu 2010/731/ES patvirtintas klausimynas naudotinas ataskaitoms iki 2011 m. gruodžio 31 d., todėl, atsižvelgiant į Direktyvos 2000/76/EB įgyvendinimo patirtį ir į ankstesnių klausimynų naudojimą, kitam trejų metų ataskaitiniam laikotarpiui turėtų būti parengtas naujas klausimynas. Vis dėlto Direktyva 2000/76/EB 2014 m. sausio 7 d. bus panaikinta ir pakeista 2010 m. lapkričio 24 d. Europos Parlamento ir Tarybos direktyva 2010/75/ES dėl pramoninių išmetamų teršalų (taršos integruotos prevencijos ir kontrolės) (3), todėl naujas klausimynas turėtų būti taikomas tik dvejus metus, t. y. 2012 ir 2013 m. Siekiant aiškumo, Sprendimas 2010/731/ES turėtų būti pakeistas;
            
         
               (4)
            
            
               šiame sprendime numatytos priemonės atitinka pagal Tarybos direktyvos 91/692/EEB 6 straipsnį sudaryto komiteto nuomonę (4),
            
         PRIĖMĖ ŠĮ SPRENDIMĄ:
   1 straipsnis
   1.   Valstybės narės rengdamos Direktyvos 2000/76/EB įgyvendinimo ataskaitas naudojasi priede pateiktu klausimynu.
   2.   Pateiktinos ataskaitos apima 2012 m. sausio 1 d. – 2013 m. gruodžio 31 d. laikotarpį.
   2 straipsnis
   Sprendimas 2010/731/ES netenka galios 2013 m. sausio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. rugsėjo 21 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 332, 2000 12 28, p. 91.
   
      (2)  OL L 315, 2010 12 1, p. 38.
   
      (3)  OL L 334, 2010 12 17, p. 17.
   
      (4)  OL L 377, 1991 12 31, p. 48.
   
      PRIEDAS
      
         Klausimynas apie Direktyvos 2000/76/EB dėl atliekų deginimo įgyvendinimą
      
      
         Bendrosios pastabos
      
      Šis trečiasis pagal Direktyvą 2000/76/EB parengtas klausimynas skirtas 2012 ir 2013 m. Atsižvelgiant į direktyvos įgyvendinimo patirtį ir pagal ankstesnius klausimynus jau gautą informaciją, šiame klausimyne daugiausia dėmesio skiriama šiuo metu įgyvendinant direktyvą valstybėse narėse vykstantiems pokyčiams ir jų daromai pažangai. Kadangi Direktyva 2000/76/EB 2014 m. sausio 7 d. bus panaikinta ir pakeista Direktyva 2010/75/ES dėl pramoninių išmetamų teršalų, ataskaitinis laikotarpis vietoje trejų metų yra tik dveji metai.
      Siekiant užtikrinti vientisumą ir sudaryti sąlygas gautą informaciją tiesiogiai palyginti su anksčiau pateikta informacija, šis klausimynas parengtas laikantis bendro Sprendime 2010/731/ES nustatyto metodo. Jei klausimai panašūs į ankstesniame klausimyne pateiktus klausimus ir padėtis liko nepakitusi, galima daryti nuorodą į ankstesniame klausimyne pateiktus atsakymus. Jei įvyko pokyčių, jie turėtų būti aprašyti naujame atsakyme.
      1.   Įmonių ir leidimų skaičius
      
                  1.1.
               
               
                  Pateikite toliau nurodytą informaciją apie įmonių (suskirstytų į deginimo įmones ir bendrojo deginimo įmones), kurioms taikoma Direktyva 2000/76/EB, skaičių, joms išduotus leidimus ir leidžiamus pajėgumus:
                  
                              a)
                           
                           
                              įmonių skaičius;
                           
                        
                              b)
                           
                           
                              leidimų, išduotų pagal 4 straipsnio 1 dalį, skaičius;
                           
                        
                              c)
                           
                           
                              įmonių, kuriose panaudojama per deginimo procesą pagaminta šiluma, skaičius;
                           
                        
                              d)
                           
                           
                              bendras leidžiamas atliekų apdorojimo pajėgumas, išreikštas tonomis per metus (neprivaloma).
                           
                        
            
                  1.2.
               
               
                  Pateikite visų įmonių, kurioms taikoma Direktyva 2000/76/EB, sąrašą, prie kiekvienos iš tų įmonių, kurių pajėgumas didesnis nei 2 tonos per valandą, ir nurodykite šią informaciją:
                  
                              a)
                           
                           
                              ar tai deginimo ar bendrojo deginimo įmonė; pastarosios atveju nurodykite įmonės tipą (cemento džiovinimo krosnis, kurą deginantis įrenginys ar kiti pramoniniai objektai, neįtraukti į Direktyvos 2000/76/EB II priedo 1 arba 2 dalis);
                           
                        
                              b)
                           
                           
                              jei tai kietųjų komunalinių atliekų deginimo įmonės, kurios vykdo 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas (1) II priede R1 kodu žymimas naudojimo operacijas, nurodykite: įmonės energijos vartojimo efektyvumą, apskaičiuotą naudojant formulę, nurodytą Direktyvos 2008/98/EB II priede prie R1 kodu pažymėtos naudojimo operacijos pateiktoje išnašoje.
                           
                        
            2.   Apibūdinkite problemas, susijusias su 3 straipsnyje pateiktomis sąvokomis, kurios nustatytos įgyvendinant Direktyvą 2000/76/EB. Pateikite konkrečią informaciją apie kiekvieną sąvoką, dėl kurios kilo problemų.
      3.   Ar pagal Direktyvą 2000/76/EB išduota leidimų mobiliosioms įmonėms?
      4.   Nurodykite bendrojo deginimo įmonėse degintų atliekų kategorijas, suskirstytas pagal bendrojo deginimo įmonių tipus (cemento džiovinimo krosnys, kurą deginantys įrenginiai ar kiti pramoniniai objektai, neįtraukti į II priedo II.1 arba II.2 dalis).
      Nurodykite Europos atliekų katalogo kodus (neprivaloma).
      Nurodykite šioms įmonėms leidžiamus bendrojo deginimo pajėgumus (neprivaloma).
      5.   Kokiam bendrojo deginimo įmonių skaičiui taikomos Direktyvos 2000/76/EB V priede nustatytos išmetamų teršalų ribinės vertės (pvz., kai bendrai deginamos neapdorotos komunalinės atliekos arba kai daugiau nei 40 % šilumos išskiriama deginant pavojingas atliekas)?
      6.   Kai išduodami leidimai, kokios nuostatos taikomos:
      
                  a)
               
               
                  nustatant pavojingų atliekų, kurios gali būti apdorotos, kiekį ir kategorijas?
               
            
                  b)
               
               
                  mažiausiam ir didžiausiam pavojingų atliekų, kurios turi būti apdorotos, srautui?
               
            
                  c)
               
               
                  leidžiamam pavojingų atliekų šilumingumo diapazonui?
               
            
                  d)
               
               
                  teršalų, pvz., PCB, PCP, chloro, fluoro, sieros, sunkiųjų metalų, kiekio apribojimams?
               
            7.   Kokios atliekos laikomos netinkamomis tipiniams mėginiams imti?
      8.   Ar atsižvelgiant į Direktyvos 2000/76/EB 6 straipsnio 1 ir 2 dalyse nurodytą krosnyse naudojamų dujų degimo laiką ir temperatūrą suteikta leidimų pagal 6 straipsnio 4 dalį nukrypti nuo minėtų eksploatavimo sąlygų? Jei taip, nurodykite:
      
                  a)
               
               
                  suteiktų leidimų skaičių;
               
            
                  b)
               
               
                  jei turima duomenų, nurodykite išimčių suteikimo priežastis kai kuriais tipiniais atvejais ir nurodykite:
                  
                              i)
                           
                           
                              įmonės pajėgumą;
                           
                        
                              ii)
                           
                           
                              ar išimtis taikoma veikiančiai įmonei, kaip apibrėžta 3 straipsnio 6 dalyje, ar naujai įmonei;
                           
                        
                              iii)
                           
                           
                              deginamų atliekų rūšį;
                           
                        
                              iv)
                           
                           
                              kaip užtikrinama, kad susidarančių liekanų ir juose esančių organinių teršalų kiekis nebūtų didesnis už įmonėje, kuriai netaikoma išimtis, susidarantį liekanų ir tikėtiną organinių teršalų kiekį;
                           
                        
                              v)
                           
                           
                              leidime nurodytas eksploatavimo sąlygas;
                           
                        
                              vi)
                           
                           
                              įmonei taikomas išmetamųjų teršalų ribines vertes.
                           
                        
            9.   Ar pagal II priedo II.1 dalį padaryta išimčių dėl bendrai deginant atliekas cemento džiovinimo krosnyse išmetamų NOx, dulkių, SO2 arba TOC ribinių verčių? Jei taip, nurodykite:
      
                  a)
               
               
                  padarytų išimčių skaičių;
               
            
                  b)
               
               
                  jei turima duomenų, nurodykite išimčių suteikimo priežastis kai kuriais tipiniais atvejais ir nurodykite:
                  
                              i)
                           
                           
                              įmonės pajėgumą;
                           
                        
                              ii)
                           
                           
                              ar išimtis suteikta veikiančiai ar naujai įmonei (atsižvelgiant į Direktyvos 2000/76/EB 20 straipsnio 3 dalį);
                           
                        
                              iii)
                           
                           
                              bendrai sudegintų atliekų rūšį;
                           
                        
                              iv)
                           
                           
                              įmonei taikomas išmetamųjų teršalų ribines vertes;
                           
                        
                              v)
                           
                           
                              kitas leidime nurodytas eksploatavimo sąlygas.
                           
                        
            10.   Ar deginimo įmonių ir bendrojo deginimo įmonių į orą išmetamiems teršalams taikomos ribinės vertės skiriasi nuo nustatytųjų II arba V priede? Jei taip ir jei turima duomenų, nurodykite:
      
                  a)
               
               
                  kokioms įmonėms jos taikomos, pvz., deginimo ar bendrojo deginimo įmonėms (pastarųjų atveju nurodykite įmonės tipą);
               
            
                  b)
               
               
                  kurios iš šių įmonių naujos arba veikiančios;
               
            
                  c)
               
               
                  teršalus, kurioms taikomos ribinės vertės, ir nustatytas ribines vertes;
               
            
                  d)
               
               
                  šių ribinių verčių taikymo priežastis;
               
            
                  e)
               
               
                  šių teršalų išmetimo stebėsenos tvarką (ar vykdoma nuolatinė ar nenuolatinė stebėsena (pastarosios atveju nurodykite stebėsenos dažnumą)).
               
            11.   Kaip Direktyvos 2000/76/EB IV priede išvardytų teršalų atveju nustatomos dujų valymo įrenginių nuotekose į vandens telkinius esančių išmetamųjų teršalų ribinės vertės? Nurodykite atvejus, kai minėtoms taršiosioms medžiagoms taikomos ne IV priede nurodytos išmetamųjų teršalų ribinės vertės.
      12.   Jei išmetamųjų teršalų ribinės vertės nustatytos ne tik IV priede nurodytiems teršalams, bet ir kitiems į vandenį išleidžiamiems teršalams:
      
                  a)
               
               
                  kurioms įmonėms jos taikomos (pvz., deginimo ar bendrojo deginimo, naujoms ar veikiančioms įmonėms)?
               
            
                  b)
               
               
                  kokiems teršalams jos taikomos ir kokios ribinės vertės nustatytos?
               
            
                  c)
               
               
                  kodėl šios ribinės vertės taikomos?
               
            13.   Kokie nuotekų eksploataciniai kontroliniai parametrai (pH, temperatūra, srautas ir pan.) nustatyti leidimų išdavimo procese?
      14.   Kokių priemonių imtasi siekiant pagal 8 straipsnio 7 dalį užtikrinti dirvožemio, paviršinio vandens arba požeminio vandens apsaugą?
      15.   Kokie kriterijai taikomi siekiant užtikrinti reikiamą talpyklos, naudojamos vandeniui patikrinti ir prireikus išvalyti prieš šalinimą, dydį?
      16.   Kokių bendrų priemonių imtasi siekiant sumažinti deginimo arba bendrojo deginimo įmonėse vykstančių degimo procesų liekanų kiekį ir kenksmingumą?
      17.   Ar leidime nurodyti į orą išmetamų teršalų ir proceso eksploatacijos parametrų matavimo reikalavimai atitinka 11 straipsnio 2 dalyje nustatytus reikalavimus? Jei ne, pateikite informacijos ir nurodykite:
      
                  a)
               
               
                  priežastis, dėl kurių nukrypta nuo 11 straipsnio 2 dalies, darant nuorodą į 11 straipsnio 4–7 dalyse nurodytas galimybes taikyti leidžiančias nukrypti nuostatas;
               
            
                  b)
               
               
                  susijusius teršalus arba parametrą ir nustatytus matavimo reikalavimus.
               
            18.   Ar leidime nurodyti į vandenį išleidžiamų teršalų matavimo reikalavimai atitinka 11 straipsnio 14 ir 15 dalyse nustatytus reikalavimus? Jei ne, pateikite informacijos ir nurodykite:
      
                  a)
               
               
                  priežastį, dėl kurios nukrypta nuo 11 straipsnio 14 ir 15 dalių;
               
            
                  b)
               
               
                  susijusius teršalus arba parametrą ir nustatytus matavimo reikalavimus.
               
            19.   Kokių priemonių imtasi leidimų išdavimo procese siekiant užtikrinti atitiktį šioms nuostatoms dėl teršalų, išmetamų į orą:
      
                  a)
               
               
                  11 straipsnio 8 daliai;
               
            
                  b)
               
               
                  11 straipsnio 9 daliai;
               
            
                  c)
               
               
                  11 straipsnio 11 daliai;
               
            
                  d)
               
               
                  11 straipsnio 12 daliai;
               
            
                  e)
               
               
                  11 straipsnio 10 dalyje nustatytai reikalavimų laikymosi tvarkai.
               
            20.   Kokių priemonių imtasi leidimų išdavimo procese, siekiant užtikrinti atitiktį šioms nuostatoms dėl teršalų, išleidžiamų į vandenį:
      
                  a)
               
               
                  11 straipsnio 9 daliai;
               
            
                  b)
               
               
                  11 straipsnio 16 dalyje nustatytai reikalavimų laikymosi tvarkai.
               
            21.   Aprašykite visas parengtas oficialias rekomendacijas dėl patvirtinto vidutinio per dieną išmetamų teršalų kiekio nustatymo (11 straipsnio 11 dalis). Jei įmanoma, pateikite interneto nuorodą.
      22.   Kokia tvarka kompetentingai institucijai pranešama apie išmetamųjų teršalų ribinės vertės nesilaikymą?
      23.   Kokių priemonių imtasi siekiant užtikrinti visuomenės dalyvavimą leidimų (naujų ir (arba) atnaujinamų) išdavimo procese? Pateikite išsamios informacijos bent šiais klausimais:
      
                  a)
               
               
                  kuri valdžios institucija informuoja visuomenę apie paraiškas gauti leidimą;
               
            
                  b)
               
               
                  kokį laikotarpį visuomenė gali teikti pastabas;
               
            
                  c)
               
               
                  kuri valdžios institucija informuoja apie galutinį sprendimą.
               
            24.   Dėl galimybės susipažinti su informacija vykstant leidimų išdavimo procesui:
      
                  a)
               
               
                  ar yra su aplinkosaugos aspektais susijusios informacijos, kuri viešai neskelbiama arba iš dalies skelbiama paraiškoje, per sprendimo priėmimo procesą, o vėliau leidime? Jei taip, nurodykite, kokia tai informacija;
               
            
                  b)
               
               
                  jei galima išsamiai arba iš dalies susipažinti su tokiais duomenimis, nurodykite, ar tokia informacija teikiama nemokamai, o jei ne, nurodykite taikomo mokesčio dydį ir kokiomis aplinkybėmis šie mokesčiai taikomi.
               
            25.   Kokių priemonių imtasi, kad deginimo ir bendrojo deginimo įmonių, kurių nominalusis pajėgumas yra dvi ar daugiau tonų per valandą, operatoriai kompetentingai institucijai teiktų metines įmonės veiklos ir stebėsenos ataskaitas?
      26.   Jei teikiama metinė ataskaita:
      
                  a)
               
               
                  kokia informacija joje pateikiama?
               
            
                  b)
               
               
                  kaip su tokia ataskaita gali susipažinti visuomenė?
               
            27.   Kaip apie deginimo arba bendrojo deginimo įmones, kurių nominalusis pajėgumas mažesnis nei dvi tonos per valandą, sužino visuomenė?
      28.   Pagal kokias leidime nustatytas nuostatas kontroliuojama deginimo ar bendrojo deginimo įmonės veikla avarinėmis eksploatavimo sąlygomis (pvz., teršalų mažinimo arba stebėsenos įrenginių sustabdymo, sutrikimų arba gedimų atvejais)?
      29.   Koks ilgiausias laikotarpis, kurį avarinėmis eksploatavimo sąlygomis prieš įmonei nutraukiant darbą gali vykti deginimo arbe bendrojo deginimo procesai:
      
                  a)
               
               
                  ilgiausias laikotarpis, per kurį leidžiama viršyti išmetamųjų teršalų ribines vertes;
               
            
                  b)
               
               
                  didžiausia bendra metinė laikotarpių, per kuriuos viršijamos išmetamųjų teršalų ribinės vertės, trukmė.
               
            30.   Kitos pastabos.
      
         (1)  OL L 312, 2008 11 22, p. 3.